钦定古今图书集成/理学汇编/字学典/第096卷 > 王珉
## 钦定古今图书集成/理学汇编/字学典/第096卷 > 王珉

按《晋书王导传》：“导子洽，洽子珉，字季琰，少有才艺，善
行书，名出珣右，时人为之语：‘法护非不佳，僧弥难为
兄。僧弥，珉小字也。代王献之为长兼中书令，二人齐
名，世谓献之为大令，珉为小令。卒赠太常’。”
按《宣和书谱》：“王珉，导之孙，洽之少子也。少有才艺，工
隶及行草。尝以四匹缣素，自旦及暮，操笔如一，又无
误字。王献”之见而戏之曰：“弟书如骑骡骎骎欲度骅
骝前。”故当时遂与献之齐名。今御府所藏二：草书《力
书帖》，行书《镇抚帖》。